Hlutabréf í Icelandair féllu um 6,4% í kauphöllinni í dag . Lækkunin hefur verið rakin til fréttaflutnings af mögulegri seinkun á endurkomu Boeing 737 MAX-vélanna , sem hafa verið kyrrsettar frá í mars . Bandaríska blaðiðSeattle Times greindi frá því í dag aðSteve Dickson , framkvæmdastjóri bandarísku flugmálastofnunarinnar , hefði kallað eftir því í samtali við Dennis Muilenberg , framkvæmdastjóra flugvélaframleiðandans Boeing , að félagið hætti við að gefa út yfirlýsingu um „ yfirvofandi “ ( e. imminent ) afléttingu kyrrsetningar á Boeing 737 Max-vélum fyrirtækisins . Bogi Nils Bogason , forstjóri Icelandair , segir ómögulegt að segja til um hvað skýri lækkun dagsins . Hann segist þó leggja þann skilning í fréttaflutning dagsins að flugmálayfirvöld vilji fyrst og fremst einbeita sér að því að tryggja öryggi vélanna áður en farið sé í yfirlýsingar . Standa betur að vígi en í sumar Áætlanir Icelandair miðast við að MAX-vélarnar verði teknar aftur í gagnið í mars og segir Bogi að enn sé stefnt að því . Hins vegar sé Icelandair mun betur í stakk búið til að takast á við aðstæður nú en síðasta vor , komi til frekari kyrrsetningar . „ Í fyrra þurftum við að taka vélar á leigu með mjög skömmum fyrirvara , í apríl og maí , til að nota yfir hásumarið , “ segir Bogi . Nú sé hins vegar til skoðunar að taka inn vélar með meiri fyrirvara , sem væntanlega skilaði sér í betri kjörum . Bogi bendir á að við gerð flugáætlunar Icelandair fyrir árið 2020 , sem kynnt var nýlega , hafi áhersla verið lögð á tvennt : að bæta afkomu leiðakerfisins og lágmarka áhættu vegna kyrrsetningar 737 MAX-vélanna . Í því skyni hafi breytingar verið gerðar á leiðakerfinu , sem meðal annars fólust í því að flugi til San Francisco og Kansas í Bandaríkjunum var hætt . „ Við höfum stillt leiðarkerfið með þeim hætti að áhrifin af kyrrsetningu eru mun minni en áður , “ segir Bogi . Til viðbótar hafi félagið seinkað því að taka eldri vélar úr flotanum , sem til stóð að vikju fyrir nýjum 737 MAX-vélum . „ Staðan fyrir sumarið verður því allt önnur heldur en var síðasta sumar , ef af frekari kyrrsetningu verður , þótt það sé alltaf einhver áhætta . “